62019TJ0515_INF
Απόφαση του Γενικού Δικαστηρίου (δεύτερο τμήμα) της 24ης Μαρτίου 2021 – Lego κατά EUIPO – Delta Sport Handelskontor (Στοιχεία κατασκευής συσκευασίας παιχνιδιού κατασκευών)
(Υπόθεση T‑515/19)
«Κοινοτικό σχέδιο ή υπόδειγμα – Διαδικασία για την κήρυξη ακυρότητας – Καταχωρισμένο κοινοτικό σχέδιο ή υπόδειγμα το οποίο απεικονίζει στοιχεία κατασκευής συσκευασίας παιχνιδιού κατασκευών – Λόγος ακυρότητας – Μη τήρηση των προϋποθέσεων προστασίας – Άρθρο 25, παράγραφος 1, στοιχείο βʹ, του κανονισμού (ΕΚ) 6/2002 – Χαρακτηριστικά της εμφάνισης ενός προϊόντος τα οποία υπαγορεύονται αποκλειστικώς από την τεχνική λειτουργία του – Χαρακτηριστικά της εμφάνισης ενός προϊόντος τα οποία πρέπει υποχρεωτικώς να αναπαράγονται υπό ακριβή μορφή και υπό ακριβείς διαστάσεις προκειμένου να εξυπηρετείται η σύνδεσή του με άλλα προϊόντα – Σχέδια ή υποδείγματα τα οποία καθιστούν δυνατή την πολλαπλή συναρμολόγηση ή σύνδεση προϊόντων που μπορούν να αντικαταστήσουν το ένα το άλλο μέσα σε ένα σύστημα δομοστοιχείων – Άρθρο 8, παράγραφοι 1 έως 3, του κανονισμού 6/2002»
1.
Κοινοτικά σχέδια και υποδείγματα – Διαδικασία προσφυγής – Προσφυγή ενώπιον του δικαστή της Ένωσης – Αρμοδιότητα του Γενικού Δικαστηρίου – Επανεξέταση των πραγματικών περιστατικών υπό το πρίσμα αποδεικτικών στοιχείων που προσκομίζονται για πρώτη φορά ενώπιόν του – Αποκλείεται
(Κανονισμός 6/2002 του Συμβουλίου, άρθρο 61)
(βλ. σκέψη 19)
2.
Ένδικη διαδικασία – Προσκόμιση αποδείξεων – Προθεσμία – Εκπρόθεσμη πρόταση αποδεικτικών μέσων – Προϋποθέσεις – Μεταγενέστερη της διαδικασίας πρακτική την οποία ακολουθεί το EUIPO με τις αποφάσεις του – Επιτρέπεται
(Κανονισμός Διαδικασίας του Γενικού Δικαστηρίου, άρθρο 85)
(βλ. σκέψη 21)
3.
Κοινοτικά σχέδια και υποδείγματα – Διαδικασία προσφυγής – Προσφυγή κατά αποφάσεως ληφθείσας από όργανο του EUIPO – Εξέτασή της από το τμήμα προσφυγών – Περιεχόμενο
(Κανονισμός 6/2002 του Συμβουλίου, άρθρα 8 § 3 και 60 § 1)
(βλ. σκέψεις 48, 49)
4.
Κοινοτικά σχέδια και υποδείγματα – Προϋποθέσεις προστασίας – Σχέδια ή υποδείγματα τα οποία υπαγορεύονται από την τεχνική λειτουργία τους – Χαρακτηριστικά της εμφάνισης ενός προϊόντος τα οποία υπαγορεύονται αποκλειστικώς από την τεχνική λειτουργία του – Κριτήρια εκτιμήσεως – Ύπαρξη εναλλακτικών σχεδίων ή υποδειγμάτων – Δεν ασκεί επιρροή
(Κανονισμός 6/2002 του Συμβουλίου, αιτιολογική σκέψη 10 και άρθρο 8 §§ 1 και 2)
(βλ. σκέψεις 59-61, 93-96, 98)
5.
Κοινοτικά σχέδια και υποδείγματα – Παραίτηση και ακυρότητα – Αίτηση για την κήρυξη ακυρότητας στηριζόμενη στην ύπαρξη προγενέστερου σχεδίου ή υποδείγματος – Βάρος αποδείξεως
(Κανονισμός 6/2002 του Συμβουλίου, άρθρα 4 έως 9 και 25 § 1, στοιχείο βʹ)
(βλ. σκέψη 99)
6.
Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Θεραπεία της έλλειψης αιτιολογίας κατά τη διάρκεια της ένδικης διαδικασίας – Δεν επιτρέπεται
(Άρθρο 296 ΣΛΕΕ)
(βλ. σκέψη 112)
7.
Κοινοτικά σχέδια και υποδείγματα – Διαδικασία προσφυγής – Προσφυγή ενώπιον του δικαστή της Ένωσης – Δυνατότητα του Γενικού Δικαστηρίου να μεταρρυθμίσει την προσβαλλόμενη απόφαση – Όρια
(Κανονισμός 6/2002 του Συμβουλίου, άρθρο 61 § 3)
(βλ. σκέψη 119)
Αντικείμενο
Προσφυγή κατά της αποφάσεως του τρίτου τμήματος προσφυγών του EUIPO της 10ης Απριλίου 2019 (υπόθεση R 31/2018-3), σχετικά με διαδικασία για κήρυξη ακυρότητας μεταξύ των Delta Sport Handelskontor και Lego.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του τρίτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 10ης Απριλίου 2019 (υπόθεση R 31/2018-3).
2)
Απορρίπτει την προσφυγή κατά τα λοιπά.
3)
Το EUIPO και η Delta Sport Handelskontor GmbH φέρουν τα δικαστικά έξοδά τους καθώς και, έκαστος, το ήμισυ των εξόδων της Lego A/S.